b"\n_START_ARTICLE_\nDigmaang Sibil ng mga Intsik\n_START_SECTION_\nMga dahilan ng pagkapanalo ng mga Komunista\n_START_PARAGRAPH_\nAyon kay Odd Arne Westad, isang historyador, nanalo ang mga komunista sa digmaang sibil dahil kaunti lang ang nagawa nilang mga pagkakamali sa giyera kaysa kay Chiang Kai-shek. Dahil hinangad ni Chiang ang isang sentralisadong pamahalaan, maraming mga sektor ng lipunan ang nagalit sa kanya. Humina rin ang kanyang partido sa digmaan laban sa mga Hapones. Samantala, hinikayat ng mga komunista ang iba't ibang grupo, kagaya ng mga mangagawa na sumanib sa kanila._NEWLINE_Sinulat ni Chiang sa kanyang diary noong Hunyo 1948 na nabigo ang KMT hindi dahil sa mga kalaban sa labas kundi dahil sa mga problema sa kanyang partido._NEWLINE_Ang pagsuporta ng Amerika sa nasyonalista ay nahinto dahil sa pagkabigo ng Marshall Mission at ang labis na korapsyon sa KMT._NEWLINE_Lumakas ang suporta ng mga magsasaka sa mga komunista nang sila'y pinangakuan na ibibigay sa kanila ang mga lupa ng kanilang mga landlord._NEWLINE_Pagkatapos sumuko ng bansang Hapon noong Ikalawang Digmaang Pandaigdig, ibinigay ng mga Soviets ang mga nadakip na armas ng mga Hapones sa CPC at pinayagang kontrolin ang teritryo ng Manchuria. Marami ang naniwala na pinayagan ng Amerika at UK ang Unyong Sobyet na gawin ito dahil gusto nilang maimpluwensyahan ang resulta ng digmaang sibil._NEWLINE_Sa digmaang sibil pagkatapos ng 1945, bumagsak ang ekonomiy ng mga teritoryong hawak ng ROC dahil sa labis na pagtaas ng presyo ng mga bilihin. Nag devaluate ang Gold Yuan noong 1948 na nagresulta sa pagkawala ng suporta ng mga taong nasa middle class sa pamahalaan ng ROC. Samantala, ipinagpatuloy ng mga komunista ang reporma sa lupa sa tulong ng mga tao sa probinsya."